Д.О.О. «Парк Палић» Палић,

Palicsi Park Kft. Palics

D.O.O. «Park Palić» Palić

Број: 1787/2018

Дана: 05.11.2018.

П а л и ћ

Кањишки пут 17а

**ПРЕДМЕТ:** Одговор Комисије за јавну набавку на захтев за додатне информације и појашњења у вези Јавне набавке број ЈН/Д/16/2018.

 Сходно члану 63. Закона о јавним набавкама (Сл.Гласник РС 124/2012, 14/2015 и 68/2015) достављамо одговоре на захтев за додатне информације и појашњења које је заинтересовано лице у поступку јавне набавке Набавка електричне енергије бр. ЈН/Д/16/2018, поднело дана 02.11.2018. годинe.

**ЗАХТЕВ ЗА ДОДАТНЕ ИНФОРМАЦИЈЕ И ПОЈАШЊЕЊА:**

Обраћамо Вам се као зинтересовани понуђач у поступку јавне набаваке ел. енергије ЈН/Д/16/2018 и имамо примедбе на конкурсну документацију.

1. У конкурсној документацији на страни 11. у оквиру критеријума за избор најповољније понуде навели сте следеће:

"Критеријум за оцењивање понуда је најнижа понуђена цена. Приликом избора најповољније понуде као основ за рангирање биће узет **збир јединичних цена, без ПДВ-а**, исказаних у обрасцу понуде, а понуда са укупно најмањим збиром ће бити проглашена најповољнијом."

Сматрамо да додатно прецизирање критеријума најниже понуђене цене (збир јединичних цена) није у складу са начелом ефикасности и економичности из чл. 9 Закона о јавним набавкама. Овим начелом наручилац је обавезан да при куповини постиже највећу вредност за свој новац, што је и један од основних циљева овог поступка.

Уколико се као критеријум одреди збир јединичних цена, отвара се могућност понуђачима да одређеним  подешавањем понуђених цена, конкретно драстичним снижењем цене за тарифу у којој имате најмању остварену потрошњу (рецимо да се понуди цена 1 РСД) и повећањем цене за остале тарифе, у збиру јединичних цена само наизглед понуде најбољу понуду. Применом овако "подешених" цена на Ваше остварене количине, укупна сума коју бисте платили за енергију може да буде и 30% већа од суме коју бисте платили понуђачу чији је збир јединичиних цена већи, али свака од појединачних цена је тржишно израчуната.

Из свега наведеног,  сматрамо да је примена критеријума збир јединичних цена неоправдана и не испуњава основну сврху поступка. Предлажемо да се критеријум измени, односно да критеријум буде само **најнижа понуђена цена** **за укупно планиране количине.**

1. На страни 28 у оквиру Обрасца структуре цене навели сте, између осталог, следеће:

"Јединствена цена кWh обухвата цену испоручене електричне енергије, трошак балансирања и све остале зависне трошкове."

Напомињемо, понуђач, у складу са Законом о енергетици, даје понуду односно цену само за активну електричну енергију, а сви остали трошкови као што су трошкови приступа и коришћења система за пренос електричне енергије и трошкови приступа и коришћења система за дистрибуцију електричне енергије  и накнада за подстицај повлашћених произвођача електричне енергије се одређују Уредбом Владе Републике Србије и понуђач нема утицаја на њих, као што сте и сами навели у моделу уговора у члану 2. да је у цену испоруке урачуната цена електричне енергије, трошак балансирања, без трошкова услуге приступа и коришћење система за дистрибуцију електричне енергије и трошкова накнаде за подстицај повлашћених произвођача.

**ОДГОВОРИ:**

**1.** Комисија је размотрила захтев и уважила примедбу заинтересованог понуђача да за предметну јавну набавку критеријум буде најнижа понуђена цена за укупно планиране количине.

**2**. Комисија је размотрила захтев и уважила примедбу заинтересованог понуђача, те ће у складу са тим изменити образац структуре цене на страни 28, тако да јединствена цена кWh обухвата цену испоручене електричне енергије, и трошак балансирања, без трошкова услуге приступа и коришћење система за дистрибуцију електричне енергије и трошкова накнаде за подстицај повлашћених произвођача.

У складу са одговором наручилац ће извршити измену конкурсне документације. Измену конкурсне документације наручилац ће објавити на Порталу јавних набавки и на својој интернет страници у складу са Законом о јавним набавкама.

 ДОО „Парк Палић” Палић

 Комисија за јавну набавку